पाएं अपने शहर की ताज़ा ख़बरें और फ्री ई-पेपरडाउनलोड करें
कुमारधुबी कोलियरी में कार्यरत 49 वर्षीय संजय कुमार सिंह की शनिवार की सुबह एशियन जालान सुपर हॉस्पिटल में इलाज के दौरान मौत हो गई। मौत के बाद परिजनों ने अस्पताल प्रबंधन पर मरीज की कोरोना जांच कराए बगैर हाई पावर डोज देने से मौत होने का आरोप लगाते हुए जमकर हंगामा किया। हंगामे की सूचना पर पुलिस पहुंची। परिजनों ने पुलिस को बताया कि 28 अप्रैल को कोविड-19 की आरटीपीसीआर समेत अन्य जांचों को लेकर राशि जमा करवा दी थी।
1 मई की सुबह हमें मौत की जानकारी दी गई। जब शव लेने के लिए पहुंचे तो देखा कि अस्पतालकर्मी संजय के शव से कोविड जांच के लिए स्वाब का नमूना ले रहा है। 28 अप्रैल को कोविड जांच करनी थी तो बगैर जांच किस आधार पर डॉक्टर इलाज कर रहे थे। डॉक्टरों ने मरीज को रेमडेसिविर के 3 इंजेक्शन भी दिए। मृतक के होने वाले समधी बाबूडीह के दिलीप सिंह ने सदर थाना में डॉ प्रमोद, डॉ इंद्र प्रसाद, डॉ राकेश शर्मा एवं सेंटर हेड डॉक्टर सी राजन के खिलाफ प्राथमिकी दर्ज कराई है।
कोविड टेस्ट पर गलती कहां से हुई, यह पता कर रहे हैं
मरीज को गंभीर हालत में लाया गया था। 10 हजार रु जमा कराया गया था। मरीज को बचाने का पूरा प्रयास किया। कोविड टेस्ट के लिए सैंपल लिया गया था। पता कराया जा रहा है कि कहां गलती हुई। 1.5 लाख जमा कराए जाने की बात गलत है।
-डॉ सी राजन, सेंटर हेड, एशियन अस्पताल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva zho_Hant eng_Latn